
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ………………/……………
ДО
ПРЕДСЕДАТЕЛЯ НА

ОБЩИНСКИ СЪВЕТ ЗЛАТОГРАД

Относно: Информация относно Решение № И 453 от 22.07.2025 г. на ОбС - Златоград
УВАЖАЕМА ГОСПОЖО КРЪСТЕВА,
Във връзка с Решение № И 453 от 22.07.2025 г. на Общински съвет Златоград, и Докладна записка от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, с Изх. № ОС-552 от 10.07.2025 г., относно обявена инициатива от Министерството на труда и социалната политика (МТСП) за събиране на предложения от общини за неизползваеми публични сгради, които могат да бъдат реконструирани в социални услуги за резидентна грижа за лица в надтрудоспособна възраст и кандидатстване по операция BG16FFPR003-2.003 - Концепции за интегрирани териториални инвестиции – 2, финансирана по Програма „Развитие на регионите“ 2021-2027 г., на Вашето внимание, предоставям следната информация:

Съгласно указанията получени в писмо с Изх. № 08-465/27.06.2025 г. от МТСП, относно предложенията от общините за подходящи неизползваеми сгради, които лесно могат да се реконструират и да отговарят на посочените условия, посоченият срок за изпращане на предложенията е  изтекъл (07.07.2025 г. ).        

Предложеният за обследване в МТСП, Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 квадратни метра в местността „Липово“, с Решение № И 453 от 22.07.2025 г. на ОбС – Златоград, не отговаря на функционалните изисквания, посочени в писмото от МТСП. Съгласно указанията, предлаганата неизползваемата сграда, трябва да отговаря на следните изисквания:
· По отношение местоположението на сградата: 
· Да бъде в жилищен район на населеното място, с изградени инфраструктурни, транспортни и комуникационни връзки и различни видове обществени услуги, което способства за постигане целите на услугата и качество на живота на потребителите, с изградена достъпна архитектурна среда (да се избягва съседство с промишлени зони и зони с прекалено интензивно движение и шумови натоварвания);

· Теренът да отговаря на изискванията на действащите санитарно-хигиенни и екологични норми;

· Да е осигурена транспортна инфраструктура – обособена улична мрежа и тротоари за пешеходци, близост до спирка на обществен транспорт;

· Препоръчително да е в близост до здравна инфраструктура (в рамките на населеното място или на приемливо достъпно разстояние), съответно лечебно заведение за първична извънболнична медицинска помощ и/или лечебно заведение за специализирана извънболнична медицинска помощ с дейност по физикална и рехабилитационна медицина и/или филиал на център за спешна медицинска помощ и/или лечебно заведение за болнична помощ за активно лечение с дейност по вътрешни болести, хирургия, неврология, анестезия и интензивно лечение;
· Препоръчително е в близост да са налични работещи и достъпни услуги – административни, културни и за организация на свободното време;

· Препоръчително е и наличието на паркова среда.

На 05.08.2025 г., съгласно Решение № И 453 от 22.07.2025 г., на Общински съвет Златоград, е изпратена документация за обследване в МТСП, на Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 квадратни метра в местността „Липово“.
Относно кандидатстване по операция BG16FFPR003-2.003 - Концепции за интегрирани териториални инвестиции – 2, финансирана по Програма „Развитие на регионите“ 2021-2027 г., за създаване на инфраструктура за предоставяне на нови социални услуги, в съответствие с услугите, включени в Националната карта на социалните услуги, Община Златоград, като селска община, не е допустима по Приоритет 2 за социална инфраструктура. 

Срокът за кандидатстване по горепосочената операция е изтекъл (08.07.2025 г.)
С уважение,

МИРОСЛАВ ЯНЧЕВ

Кмет на Община Златоград
ЕМ/ИИ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

